Id-Deċiżjoni tal-Kummissjoni
tad-9 ta’ Settembru 1999
li temenda d-Deċiżjonijiet 79/491/KEE u 80/765/KEE li jppreskrivu kodiċi u regoli standard għat-traskrizzjoni f’għamla li tinqara bil-magna tad-data ta’ l-istħarriġ (surveys) bażiku u d-data konnessa ma’ stħarriġ (surveys) statistiku intermedji ta’ meded ta’ art mogħtija għad-dwieli
(innotifikata fid-dokument numru K (1999) 2703)
(1999/661/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 357/79 tal-5 ta’ Frar 1979 dwar l-istħarriġ statistiku ta’ meded ta’ art mogħtija għad-dwieli [1], l-aħħar emendat bir-Regolament tal-Kunsill (KE) Nru 2329/98 [2], u b’mod partikolari l-Artikolu 4(2) u (4), l-Artikolu 5(5) u (6) u l-Artikolu 6(4) tiegħu,
(1) Billi r-Regolament tal-Kunsill (KEE) Nru 357/79 jipprovdi li l-Istati Membri għandhom jissottomettu lill-Kummissjoni r-riżultati ta’ l-istħarriġ bażiku u intermedju ta’ meded ta’ art mogħtija għad-dwieli b’unita ġeografika f’għamla ta’ skeda ta’ tabelli;
(2) Billi r-Regolament tal-Kunsill (KEE) Nru 357/79 jipprovdi li dawk l-Istati Membri li jipproċessaw ir-riżultati ta’ l-istħarriġ ta’ meded ta’ art mogħtija għad-dwieli b’mod elettroniku għandhom jissottomettu r-riżultati lill-Kummissjoni f’għamla li tista’ tinqara bil-magna;
(3) Billi l-Kummissjoni, fid-Deċiżjoni 79/491/KEE [3] konnessa ma’ l-istħarriġ bażiku u d-Deċiżjoni 80/765/KEE [4] konnessa ma l-istħarriġ intermedju stabbiliet u kkondifikat l-unitajiet ġeografiċi li fihom ir-riżultati ta’ l-istħarriġ ta’ meded ta’ art mogħtija għad-dwieli għandhom jitqassmu;
(4) Billi, minħabba ċerti bidliet fl-unitajiet ġeografiċi ġewwa l-Istati Membri, kien ipprovat meħtieġ li jkunu ssostitwiti l-Anness II mad-Deċiżjoni Nru 79/491/KEE u l-Anness II mad-Deċiżjoni Nru 80/765/KEE għat-trasmissjoni mill-Istati Membri tar-riżultati ta’ stħarriġ bażiku u intermedju ta’ meded ta’ art mogħtija għad-dwieli;
(5) Billi l-miżuri li tipprovdi għalihom din id-Deċiżjoni huma skond l-opinjoni tal-Kumitat Permanenti għal Statistiċi Agrikoli,
ADOTTAT DIN ID-DEĊIŻJONI:
L-Artikolu 1
Minħabba bidliet fl-unitajiet ġeografiċi ġewwa l-Istati Membri, l-Anness II mad-Deċiżjoni Nru 79/491/KEE u l-ANNESS II mad-Deċiżjoni Nru 80/765/KEE għandhom ikunu ssostitwiti bl-Anness ma’ din id-Deċiżjoni.
L-Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, 9 Settembru 1999.